VGI+Kerry ไม่ใช่แค่ “โฆษณา-โลจิสติกส์.!?”
จากกรณีบริษัท วี จี ไอ โกลบอล มีเดีย จำกัด (มหาชน) หรือ VGI มีการลงนามบันทึกข้อตกลงเบื้องต้น กับบริษัท เคแอลเอ็น โลจิสติกส์ (ประเทศไทย) จำกัด Gather Excellence Limited และบริษัท สยาม เจ้าพระยา เอ็กซ์เพรส จำกัด ซึ่งถือหุ้น 100% อยู่ในบริษัท เคอรี่ เอ็กซ์เพรส (ประเทศไทย) จำกัด (Kerry TH) ในฐานะผู้ประกอบธุรกิจให้บริการจัดส่งพัสดุด่วนทั่วประเทศไทย ที่รู้จักกันเป็นอย่างดีในนาม Kerry Express นั่นเอง โดย VGI จะเข้าซื้อหุ้น Kerry TH 23% จากกลุ่มผู้ถือหุ้นเดิมรวมมูลค่า 5,900 ล้านบาท
26 เม.ย. 2561

แฉทุกวันทันเกมหุ้น
จากกรณีบริษัท วี จี ไอ โกลบอล มีเดีย จำกัด (มหาชน) หรือ VGI มีการลงนามบันทึกข้อตกลงเบื้องต้น กับบริษัท เคแอลเอ็น โลจิสติกส์ (ประเทศไทย) จำกัด Gather Excellence Limited และบริษัท สยาม เจ้าพระยา เอ็กซ์เพรส จำกัด ซึ่งถือหุ้น 100% อยู่ในบริษัท เคอรี่ เอ็กซ์เพรส (ประเทศไทย) จำกัด (Kerry TH) ในฐานะผู้ประกอบธุรกิจให้บริการจัดส่งพัสดุด่วนทั่วประเทศไทย ที่รู้จักกันเป็นอย่างดีในนาม Kerry Express นั่นเอง โดย VGI จะเข้าซื้อหุ้น Kerry TH 23% จากกลุ่มผู้ถือหุ้นเดิมรวมมูลค่า 5,900 ล้านบาท
ภายหลังการทำธุรกรรมซื้อขายแล้วเสร็จ จะมีความร่วมมือทางธุรกิจระหว่าง VGI กับ Kerry TH กล่าวคือ Kerry TH จะเป็นพันธมิตรเพียงหนึ่งเดียว ด้านบริการจัดส่งพัสดุด่วนของ VGI ที่ได้รับสิทธิ์การใช้รถไฟฟ้า BTS ให้บริการจัดส่งพัสดุด่วน นอกจากนี้ยังได้รับสิทธิ์ในการตั้งร้านค้าคีออส (Kiosk) หรือจุดให้บริการบนสถานีรถไฟฟ้า BTS ก่อนบุคคลอื่น
หากมองเชิงโครงสร้างการเงิน VGI หลังเข้าซื้อหุ้น Kerry TH สัดส่วน 23% ทำให้ VGI รับผลเชิงบวกต่องบการเงินตามสัดส่วนอย่างน่าสนใจ…
หากมองเชิงโครงสร้างธุรกิจ VGI จะเกิดความร่วมมือทางธุรกิจกับ Kerry TH เพิ่มขึ้น รวมถึง Kerry TH จะเป็นพันธมิตรทางธุรกิจเพียงหนึ่งเดียวด้านบริการจัดส่งพัสดุด่วนและรถไฟฟ้า BTS ตลอดจนได้รับสิทธิในการใช้รถไฟฟ้า BTS เพื่อดำเนินธุรกิจให้บริการจัดส่งพัสดุด่วน ภายใต้ข้อตกลงและเงื่อนไขตามที่คู่สัญญาจะได้ตกลงเพิ่มเติมอีก
พร้อมกันนี้ VGI จะได้รับสิทธิการบริหารจัดการสื่อโฆษณาพื้นที่ใหม่ๆ เพิ่มเติม เช่น ยานพาหนะขนส่ง ร้านค้า และจุดให้บริการ Kerry TH รวมถึงการนำเสนอสินค้าตัวอย่าง ร่วมกับบริการจัดส่งพัสดุด่วน โดยลูกค้าหลักและรูปแบบการขนส่งของ Kerry TH จะช่วยสนับสนุนและขยายฐานธุรกิจสื่อโฆษณาออฟไลน์สู่สื่อโฆษณาออนไลน์ (O2O Solution) ของบริษัท เพื่อตอบสนองต่อการเติบโตอย่างรวดเร็วของการทำธุรกรรมออนไลน์ต่างๆ รวมถึงสื่อโฆษณาออนไลน์
ที่สำคัญการลงทุนใน Kerry TH จะช่วยเพิ่มความหลากหลายทางธุรกิจสื่อโฆษณาของ VGI และเพิ่มโอกาสให้บริษัทเติบโตระดับภูมิภาคอีกด้วย
จากกรณีดังกล่าวจะสะท้อนการเติบโตจากภายในและภายนอก พร้อมรับประโยชน์จาก Kerry TH ในระยะยาว นั่นหมายถึงช่วยเสริมสร้าง Synergy ทั้ง 2 ธุรกิจอย่างมีนัยสำคัญ จากปัจจุบัน Kerry TH ถือเป็นผู้ให้บริการจัดส่งสินค้า เป็นอันดับ 2 รองจากไปรษณีย์ไทยเท่านั้นเอง
เมื่อทุกอย่างลงตัว..เราจะได้เห็นการขับเคลื่อนเชิงวิศวกรรมการเงินเกิดขึ้นต่อไปอย่างแน่อน..!!??
…อิ อิ อิ…